Document ID: /roh_data/filtered/fineweb-2-filterrobots_roh.jsonl.gz/37948

Dapi tschientaners vegn fatg l’isanza da l'um strom a Scuol. Punct da partenza è adina la sonda suentermezdi, là vegn l'Hom strom fatg. Ils pli pitschens mainan natiers il strom en furma da monas. Quellas vegnan lura messas ensemen en cuas da strom e liadas vi d'in pitga da lain. La saira vegn l'Hom strom transportà al plaz Gurlaina a l'ur dal vitg da Scuol, nua ch'el vegn lura ars.
Jachen Puorger ha fatg ses ultim um strom
Dapi 33 onns fa il magister Jachen Puorger ensemen cun scolaras e scolars l'Hom strom. Dapi blers onns ha el la surveglianza ed è in pau il manader da la tradiziun. Quel da sonda saira è stà ses ultim, suenter 33 onns va el questa primavaira en pensiun e quai da sonda saira è stà per el in buna finiziun.